Dánsky umelec Thomas Dambu má rád vtáky. Podľa neho sú to jedny z mála tvorov, ktorí sa dokázali adaptovať na život v mestách.
Je potrebné im ale trochu pomôcť, aby mali ešte lepší život.
Dambu im stavia vtáčie búdky, veľa búdok, tisíce búdok …
Za sedem rokov ich postavil 3500.
Nie sú to len obyčajné vtáčie búdky, ale celé komplexy, napríklad hrad na rybníku pre kačice.
Dambu rozváža svoje búdky do mnohých miest po celom Dánsku.
Ako sám hovorí, vždy starostlivo vyberá, kam ich umiestni.
"Vtáky sa tam nenasťahujú ak búdku dáte napríklad na lampu alebo blízko rušnej cesty. Najlepší je strom v parku. "
Jednu búdku dánsky umelec postavil dostatočne veľkú, že do nej vliezol aj sám.
Dambov projekt je dôležitý nielen pre vtáky, ale mal by pripomínať tiež ľuďom, že nežijú na planéte Zem sami a mali by nechávať priestor aj ostatným živým tvorom.
Zdroj: earthables.com
Ak ste našli v tomto článku niečo hodnotné pre vás alebo vás v niečom inšpiroval, podporte nás zdieľaním.
Je to najlepší spôsob, ako podporiť kvalitný obsah.
Vy rozhodujete o tom, čo letí, ďakujeme.